NORAKSTS

|  |  |
| --- | --- |
| 28.03.2019. | Nr. 3/11 |

**ZEMESGABALU KATOĻU IELĀ 2H UN**

**KATOĻU IELĀ 2D, JELGAVĀ, MAIŅA**

(ziņo I.Škutāne)

Saņemts SIA “MARNO J” (reģ. Nr.40003529233) iesniegums ar lūgumu mainīt tai piederošo zemesgabalu Katoļu ielā 2D, Jelgavā, pret Jelgavas pilsētas pašvaldībai piederošo zemesgabalu Katoļu ielā 2H, Jelgavā.

 Zemesgabals Katoļu ielā 2D, Jelgavā (kadastra apzīmējums 09000060402, kadastra Nr.09000060409, platība 206 m2) reģistrēts Jelgavas pilsētas zemesgrāmatas nodalījumā Nr.100000585778 uz SIA “MARNO J” vārda.

 Zemesgabals Katoļu ielā 2H, Jelgavā (kadastra apzīmējums 09000060400, kadastra Nr.09000060408, platība 206 m2) reģistrēts Jelgavas pilsētas zemesgrāmatas nodalījumā Nr.100000583274 uz Jelgavas pilsētas pašvaldības vārda.

Saskaņā ar Jelgavas pilsētas pašvaldības 2017.gada 23.novembra saistošajiem noteikumiem Nr.17-23 “Teritorijas izmantošanas un apbūves noteikumu un grafiskās daļas apstiprināšana”, zemesgabala Katoļu ielā 2H, Jelgavā, lietošanas mērķis ir satiksmes infrastruktūras apbūve (kods 1101), bet zemesgabala Katoļu ielā 2D, Jelgavā, lietošanas mērķis ir publiskā apbūve (kods 0908).

 Publiskas personas mantas atsavināšanas likuma (turpmāk - Atsavināšanas likums) 38.panta pirmajā daļā noteikts, ka nekustamo īpašumu var mainīt pret līdzvērtīgu nekustamo īpašumu, kas nepieciešams pašvaldības funkciju izpildes nodrošināšanai.

 Likuma „Par pašvaldībām” 15.panta pirmās daļas 2.punktā noteikts, ka pašvaldības autonomā funkcija ir gādāt par savas administratīvās teritorijas labiekārtošanu un sanitāro tīrību, t.sk. ielu un ceļu būvniecību, rekonstruēšanu un uzturēšanu. Zemesgabals Katoļu ielā 2D, Jelgavā, ir nepieciešams minētās pašvaldības autonomās funkcijas realizēšanai.

Atsavināšanas likuma 38.panta otrajā daļā noteikts, ka maināmo nekustamo īpašumu un līdzvērtīgu citas personas nekustamo īpašumu novērtē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

2019.gada 19.februārī nekustamā īpašuma vērtētājs Guntars Pugejs (Latvijas īpašumu vērtētāju asociācijas Kompetences sertifikāts nekustamā īpašuma vērtēšanai Nr.79, derīgs līdz 2019.gada 16.jūnijam) novērtēja maināmos zemesgabalus un noteica to vērtības: Katoļu iela 2D, Jelgava - 1400 *euro*; Katoļu iela 2H, Jelgava - 1200 *euro.*

2019.gada 6.martā Jelgavas pilsētas pašvaldības īpašuma atsavināšanas komisija noteica maināmo īpašumu nosacītās cenas: Katoļu iela 2D, Jelgava - 1400 *euro*; Katoļu iela 2H, Jelgava - 1200 *euro,* kas atbilst Atsavināšanas likuma 38.panta trešajā daļā noteiktajam - maināmo nekustamo īpašumu nosacīto cenu starpība nepārsniedz 20 procentus.

 Saskaņā ar likuma ”Par pašvaldībām” 14.panta pirmās daļas 2. punktu, 15.panta pirmās daļas 2.punktu, 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 3.punktu un 38.pantu, SIA “MARNO J” 2019.gada 26.februāra iesniegumu un Jelgavas pilsētas pašvaldības īpašuma atsavināšanas komisijas 2019.gada 6.marta lēmumu Nr.3/5 “Nekustamo īpašumu maiņai paredzēto zemesgabalu Katoļu ielā 2H un Katoļu ielā 2D, Jelgavā, nosacītās cenas apstiprināšana”,

**JELGAVAS PILSĒTAS DOME NOLEMJ:**

1. Mainīt Jelgavas pilsētas pašvaldībai piederošo zemesgabalu Katoļu ielā 2H, Jelgavā (kadastra apzīmējums 09000060400, kadastra Nr.09000060408, platība 206 m2) pret SIA “MARNO J” (reģ. Nr. 40003529233, juridiskā adrese: Lomonosova iela 6, Rīga, LV-1003) piederošu zemesgabalu Katoļu ielā 2D, Jelgavā (kadastra apzīmējums 09000060402, kadastra Nr.09000060409, platība 206 m2).
2. Noteikt zemesgabalam Katoļu ielā 2H, Jelgavā, aprobežojumu – saglabāt neierobežotu caurbraukšanu caur zemesgabalu, uz laiku līdz koplietošanas ceļa izbūvei un pieņemšanai ekspluatācijā zemesgabalā Katoļu ielā 2D, Jelgavā, reģistrējot apgrūtinājumu zemesgrāmatā.
3. Pilnvarot Jelgavas pilsētas pašvaldības administrācijas Pašvaldības īpašumu pārvaldes vadītāju noslēgt maiņas līgumu un reģistrēt zemesgabalu Katoļu ielā 2D, Jelgavā, Zemgales rajona tiesas zemesgrāmatu nodaļā uz Jelgavas pilsētas pašvaldības vārda.
4. Visus izdevumus par nekustamā īpašuma reģistrāciju zemesgrāmatā apmaksāt no Jelgavas pilsētas pašvaldības pamatbudžeta programmas “Zemes politika – zemes reformas darbība, zemes īpašuma un lietošanas tiesību pārveidošana” līdzekļiem (klasifikācijas kods 04.901).

Domes priekšsēdētāja vietniece (paraksts) R.Vectirāne

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 28.martā